
1. [bookmark: _heading=h.kvcwaliket2n]Izglītības iestādes vispārīgs raksturojums
1.1.  Izglītības iestādes  misija, vīzija un vērtības
	       MISIJA - Kvalitatīva izglītošanās bērncentrētā, pozitīvā, attīstošā un drošā mācību vidē, sekmējot katra bērna attīstību par radošu, brīvu un  patstāvīgu personību.
VĪZIJA - Harmoniska, estētiska vide, kurā aug un veidojas radoša, uz „Es” apziņu orientēta personība ar vēlmi izzināt, jautāt, meklēt,  eksperimentēt, sadarboties un līdzdarboties kopā ar vecākiem un vietējo sabiedrību.
       VĒRTĪBAS - Sadarbība, radošums un cieņa pret sevi un citiem.


1.2.  Īstenotās izglītības programmas, izglītojamo skaits
	Izglītības programmas
	Izglītojamo skaits

	Nosaukums 
	Kods
	Īstenošanas vietas adrese
	Uzsākot mācību gadu
	Noslēdzot mācību gadu
	Programmas absolventi

	Pirmsskolas izglītības programma
	01011111
	Ūdru iela 1, Bērzkalne, Bērzkalnes pagasts, Balvu novads, LV-4590
	28
	28
	3

	Speciālās pirmsskolas izglītības programma izglītojamajiem ar garīgās attīstības traucējumiem
	01015811
	Ūdru iela 1, Bērzkalne, Bērzkalnes pagasts, Balvu novads, LV-4590
	-
	-
	-



1.3.  Izglītojamo iestādes maiņas iemesli

	Izglītības programmas nosaukums (IP kods)
	Izglītojamo skaits
	Programmas apguves pārtraukšanas iemesls

	
	
	Dzīvesvietas maiņa 
	Turpina programmas apguvi citā izglītības iestādē
	Cits iemesls
(norādīt iemeslu)

	Pirmsskolas izglītības programma
	2
	2
	-
	-





1.4.  Īstenotās interešu izglītības programmas

	Joma
	Programmas nosaukums
	Klase, klašu grupa
	Izglītojamo skaits

	Veselības un fiziskās aktivitātes joma
	Dalība Balvu novada pašvaldības programmā “Bērnu peldēšanas prasmju apguve 5-7 gadus veciem bērniem”
	5-7 gadīgie izglītojamie
	13



1.5.  Pedagogu nodrošinājums un raksturojums

	Informācija
	Skaits/
likmes
	Komentāri (nodrošinājums un ar to saistītie izaicinājumi, pedagogu mainība u.c.)

	Pedagogu skaits
	6/4,486
	Vadītājs 0,9; metodiķis 0,1; pirmsskolas mūzikas skolotājs 0,2; pirmsskolas skolotājs 3,236; skolotājs logopēds 0,05

	Ilgstošās vakances izglītības iestādē (vairāk kā 1 mēnesi)
	-
	-

	Izglītības iestādē pieejamais atbalsta personāls
	0,05 likmes
	Skolotājs logopēds


[bookmark: _heading=h.exqq0pngauk2][bookmark: _heading=h.txz2l69vqaul]


2. Izglītības iestādes prioritātes
2.1.  Mācību gada prioritātes un sasniegtie rezultāti

	Prioritāte/-es
	Sasniedzamie rezultāti (kvalitatīvi/kvantitatīvi)
	Norāde par izpildi (sasniegts/daļēji sasniegts/nav sasniegts) un komentāri par izpildi

	1. Ievērot kvalitatīvas rotaļnodarbības organizēšanas pamatprincipus, ietverot lasītprasmes un tekstpratības pilnveidošanu visos vecumposmos.
	a) kvalitatīvi
· Pedagogi nodrošina kvalitatīvu rotaļnodarbību norisi, izvirzot skaidri saprotamu sasniedzamo rezultātu, sniedzot jēgpilnu atgriezenisko saiti un pielietojot diferenciāciju.



· Tiek veidota mērķtiecīga, motivējoša, attīstoša vide un papildināts metodiskais materiāls izglītojamo lasītprasmes attīstībai visos vecumposmos.

· Pedagogi jēgpilni pielieto daudzveidīgas metodes un paņēmienus izglītojamo lasītprasmes un tekstpratības pilnveidošanā.




· Vecāki tiek iesaistīti izglītojamo lasītprasmes un tekstpratības veicināšanā katras grupas ietvaros.



b) kvantitatīvi
· 100% pedagogu pilnveidojuši profesionālo kompetenci kvalitatīvas rotaļnodarbības organizēšanā – apmeklēta novada pirmsskolas jomas metodiskā diena.

· Katram pedagogam 1 rotaļnodarbība nedēļā dažādās mācību jomās notiek āra vidē.


· Ne mazāk kā 90% izglītojamo ir labi un ļoti labi sagatavoti pamatizglītības uzsākšanai.

· Rotaļnodarbību kvalitātes novērtēšanā ievāktie dati liecina, ka 95% pedagogu plāno un vada mūsdienīgas, kvalitatīvas, efektīvas rotaļnodarbības (IT, STEM).


· 100% izglītojamajiem ir nodrošināts diferencēts mācību process atbilstoši izglītojamo spējām, prasmēm un vajadzībām.
	Sasniegts
Pedagogiem ir skaidra kvalitatīvas rotaļnodarbības organizēšanas būtība, to apliecina vadības rotaļnodarbību vērojumi, 3 pedagogi apguvuši pedagogu profesionālās kompetences pilnveides programmu ”Diferencēta mācību procesa organizēšana pirmsskolā, atbalstot katra bērna mācīšanās vajadzības” (27.02.2026.).

Sasniegts
Pedagogi ieguldījuši darbu metodiskā materiāla sagatavošanā, daudzfunkcionālas mācību  vides iekārtošanā lasītprasmes attīstībai visos vecumposmos.
Sasniegts
Gan nodarbībās, gan arī tematiskajos svētkos tiek iekļauti jēgpilni uzdevumi lasītprasmes un tekstpratības pilnveidošanai, ieguldot darbu to sagatavošanai. Turpmākajā darbā vērst uzmanību uz rakstītprasmi visos vecumposmos, pilnveidot izglītojamo stāstītprasmi.
Sasniegts
Katras grupas gaitenī regulāri tiek izvietoti apgūstamajai tēmai atbilstoši vizuālie materiāli izglītojamo lasītprasmes veicināšanai, aicinot vecākus rīta un pēcpusdienas cēlienos kopā ar bērniem darboties ar tiem.
Daļēji sasniegts
50% pedagogu ir apmeklējuši pedagogu profesionālās kompetences pilnveides programmu ”Kvalitatīvas rotaļnodarbības organizēšanas pamatprincipi” (28.01.2026.) un ”Kvalitatīvas mūzikas rotaļnodarbības organizēšanas pamatprincipi”(11.02.2026.).
Daļēji sasniegts
Pedagogiem jāturpina rotaļnodarbību organizēšana āra vidē arī valodu, matemātikas un veselības un fiziskās aktivitātes mācību jomās. 
Daļēji sasniegts
Šajā mācību gadā 85% izglītojamo ir labi un ļoti labi sagatavoti pamatizglītības apguvei.
Sasniegts
95% pedagogu plāno kvalitatīvas rotaļnodarbības, izmantojot daudzveidīgas mācību metodes un IT (Photon robots, Bee-Bot robots, QR kodi, vietnē Canva veidotas prezentācijas, STEM, eksperimenti).
Sasniegts
To apliecina rotaļnodarbību kvalitātes novērtēšanā ievāktie dati.

	2. STEM pieejas izzināšana un iekļaušana ikdienas mācību procesā.
	a) kvalitatīvi
· Iepazīta un izzināta STEM (zinātne, tehnoloģijas, inženierzinātne, māksla, matemātika) pieeja.
· Iepazīta un pārņemta labā prakse STEM pieejas iekļaušanā mācību procesā novada pirmsskolas jomas metodiskajās dienās.






b) kvantitatīvi
· 100% pedagogu ir iepazinušies ar pieredzi STEM pieejas iekļaušanā pirmsskolā. 


· 100% pedagogu ir pilnveidojuši pedagoģisko kompetenci un dalījušies ar savu labo praksi metožu un paņēmienu dažādošanā ikdienas mācību procesā novada metodiskajās dienās.





· 2 reizes gadā 5-6 gadus vecie izglītojamie projekta ietvaros ir apmeklējuši STEM norises.


· 1 reizi gadā katrs pedagogs ir novadījis atklāto rotaļnodarbību āra vidē, veicinot lasīt un rakstīt prasmi.


	Sasniegts. 
Iepazīta Daugavpils 27. PII pieredze STEM pieejā (21.10.2025. ZOOM platformā)

Sasniegts
Apmeklētas 4 novada pirmsskolas mācību jomas organizētās metodiskās dienas par metožu un paņēmienu dažādošanu ikdienas mācību procesā, gūta pieredze turpmākajam darbam. Vērotajās rotaļnodarbībās redzams, kā pedagogi savā darbā iekļauj dažādas metodes, eksperimentus, darbošanos ar robotu Biti, QR kodiem, Photon robotu.
Sasniegts
100% pedagogu ir piedalījušies pirmsskolas jomas metodiskajā dienā “Kas ir STEM un kā to pielietot pirmsskolā” 21.10.2025. ZOOM platformā, kurā iepazinās ar Daugavpils 27. PII pieredzi.
Sasniegts
100% pedagogu ir apguvuši pedagogu profesionālās kompetences pilnveides programmu “Metožu un paņēmienu izvēle un dažādošana ikdienas mācību procesā, padarot interesantāku un aizraujošāku”, 25.05.2026. 
Iestādē 25.03.2026. noorganizēta metodiskā diena novada pirmsskolas pedagogiem, kurā 4 pedagogi dalījās labajā  pieredzē valodas un kultūras izpratnes un pašizpausmes mākslā mācību jomās.
Sasniegts
Projekta ietvaros notikušas 2 STEM aktivitātes tehnoloģiju jomā – “Burbuļu maize - rauga darbības eksperiments” (01.04.2026.) un “Mini pastas fabrika” (11.05.2026.).
Daļēji sasniegts
2 pedagogi ir noorganizējuši rudens pārgājienu, ietverot lasīt un rakstītprasmes aktivitātes, 1 pedagogs novadījis rotaļnodarbību āra vidē, veicinot lasītprasmi.



2.2.  Nākamā mācību gada prioritāte/-es: 
2.2.1. Veicināt lasītprasmes, tekstpratības un rakstītprasmes pilnveidošanu visos vecumposmos, dažādojot mācību procesu.
2.2.2. Turpināt pilnveidot kvalitatīvas rotaļnodarbības organizēšanas pamatprincipus, integrējot STEM pieeju mācību procesā, attīstot izglītojamo pētnieciskās un radošās prasmes un izmantojot mācīšanās iespējas dabā.

2.3.  Audzināšanas darba prioritāte/-es, to ieviešana un rezultāti mācību gadā

	Prioritāte/-es
	Sasniedzamie rezultāti un izvērtējums

	Veicināt izglītojamo izpratni par tikumiem, veidojot un stiprinot vērtībās balstītus ieradumus, mācīt domāt un rīkoties patstāvīgi, uzņemoties atbildību par savu rīcību.
	Izglītojamie 
· lūdz un pieņem palīdzību,
· atpazīst un prot regulēt savas emocijas, 
· izprot, ka citu cilvēku rīcība atkarīga no paša rīcības un emocijām,
· spēj prognozēt dažādas rīcības sekas, prot risināt konfliktsituācijas atbilstoši vecumam un sabiedrībā pieņemtajām normām.
100% pedagogu ikdienas mācību procesā izkopj tikumus, izmantojot literāros darbus, modelējot dažādas situācijas vērtību un tikumu veicināšanai.
Katrā grupā atbilstoši izglītojamo spējām kopīgi izveidoti uzvedības noteikumi grupu telpās un āra vidē (rotaļlaukumā uz rotaļu ierīcēm, velosipēdu novietnē, pie vārtiņiem). Ikdienā tiek sekots noteikumu ievērošanai. 80% izglītojamo ievēro uzvedības noteikumus.
Atbilstoši tematikai tiek organizētas regulāras pārrunas ar izglītojamajiem par drošības noteikumiem.


[bookmark: _heading=h.ihytordqosoi]

3. Kritēriju izvērtējums 
  
3.1.  Kvalitātes jomas “Atbilstība mērķiem” kritērijs “Izglītības turpināšana un nodarbinātība”
Pašvērtēšanā izmantotās kvalitātes vērtēšanas metodes: rotaļnodarbību vērošana, anketēšana 

	Stiprās puses
	Turpmākās attīstības vajadzības

	Izglītības iestādē tiek nodrošināta iekļaujoša mācību vide, sniedzot atbalstu izglītojamajiem ar mācīšanās grūtībām, īstenojot mācību darba diferenciāciju un individualizāciju.
	Sniegt regulārus atbalsta pasākumus izglītojamajiem (bērnu novērošana, speciālo vajadzību izvērtēšana 5-7 gadus vecu izglītojamo grupā, sadarbība ar logopēdu, individuālo izglītības programmas apguves plānu izstrādāšana). Pilnveidot diferencētu mācību pieeju, vēl mērķtiecīgāk pielāgojot aktivitātes izglītojamo individuālajām spējām un vajadzībām.

	100% absolventu vecāku sniegtās atbildes apliecina, ka iestāde sekmīgi veicina izglītojamo zināšanu, prasmju un iemaņu attīstību veiksmīgai skolas gaitu uzsākšanai, pedagogi nodrošina nepieciešamo atbalstu mācību procesā un personības attīstībā, savukārt iestādes vadība veido atklātu un konstruktīvu sadarbību ar vecākiem, savlaicīgi informējot arī par izmaiņām. Vecāki pozitīvi vērtē iestādes materiāli tehnisko nodrošinājumu, iestādes vide ir mūsdienīga, labi aprīkota un atbilstoša kvalitatīvai izglītības procesa nodrošināšanai. 
	Atbilstoši no vecākiem saņemtajai atgriezeniskajai saitei pilnveidot sadarbību ar atbalsta personālu – logopēdu, iespēju robežās palielinot nodarbību biežumu.


	Izglītojamie iestādi maina tikai objektīvu iemeslu dēļ - ģimenes dzīves vietas maiņa.
	



3.2.  Kvalitātes jomas “Kvalitatīvas mācības” kritērijs “Mācīšana un mācīšanās”
[bookmark: _Hlk220498243]Pašvērtēšanā izmantotās kvalitātes vērtēšanas metodes: rotaļnodarbību vērošana, dokumentu analīze (Pedagoģiskās padomes sēžu protokoli, 2 reizes gadā izglītojamo mācību sasniegumu analīze skolvadības sistēmā E-klase, dibinātāja uzdevumu analīze), sarunas ar pedagogiem, aptaujas
	Stiprās puses
	Turpmākās attīstības vajadzības

	Ir izveidota sistēma mācīšanas un mācīšanās procesa kvalitātes izvērtēšanai un pilnveidei. Notiek rotaļnodarbību vērošana (100% pedagogu), ko veic vadītāja, sniedzot atgriezenisko saiti, izmantojot 3P (Paslavē! Pajautā! Piedāvā!) metodi un iegūstot objektīvu informāciju par mācīšanas un mācīšanās kvalitāti. Novada pirmsskolas mācību jomas metodiskajā dienā, ko organizēja iestāde (25.03.2026.), 100% pedagogu dalījušies labajā praksē par metožu un paņēmienu dažādošanu ikdienas mācību procesā valodas un kultūras izpratnes un pašizpausmes mākslā mācību jomās. Katrā grupā mērķtiecīgi ir veidoti mācību jomu centri, kas regulāri tiek atjaunoti vai papildināti attiecīgi mēneša tēmas sasniedzamajam rezultātam. Atbilstoši sasniedzamajam rezultātam un mācību tēmai mācību procesā mērķtiecīgi tiek izmantotas digitālās tehnoloģijas.
	Mērķtiecīgi iesaistīt gan logopēdu, gan vecākus, lai ātrāk konstatētu, kāda veida palīdzība izglītojamajam ir nepieciešama. Turpināt pilnveidot un dažādot rotaļnodarbību vadīšanu āra vidē, pielietojot matemātikas, valodu, veselības un fiziskās aktivitātes mācību jomās apgūtās prasmes. 
Integrēt STEAM pieeju mācību procesā, lai izglītojamie apgūtu pētniecības, tehnoloģiju un radošuma prasmes.

	Iestādes pedagogi izprot iestādes mācību sasniegumu vērtēšanas kārtību, pielieto to darbā un seko izglītojamo izaugsmei. Rotaļnodarbības vērtē ar STAP metodi. Katra vecumposma izglītojamo vērtējumi temata noslēgumā un informācija par vērtēšanas kārtību ir pieejami izglītojamo vecākiem skolvadības sistēmā E-klase.
	Turpināt attīstīt formatīvās vērtēšanas izmantošanu ikdienā – nodrošināt izglītojamajiem regulāru, saprotamu atgriezenisko saiti, kas palīdz izprast sasniegumus un vēl uzlabojamo.

	100 % pedagogu 2 reizes gadā organizē individuālas sarunas ar vecākiem, kurās tiek pārrunāti izglītojamo sasniegumi, aktualizētas stiprās puses un turpmāk pilnveidojamais vai arī atbalsta pasākumu nepieciešamība. Nepieciešamības gadījumā vecākiem konsultācijas no pedagogu puses tiek sniegtas arī ikdienas sarunās. Skolvadības sistēmā E-klasē tiek atspoguļots ikdienas individuālais darbs ar izglītojamajiem, kuriem konstatētas mācību grūtības, vai ar talantīgajiem izglītojamajiem.
	Veicināt vecāku iesaisti mācību procesā, piedāvājot praktiskas iespējas kopīgām aktivitātēm, kas stiprina sadarbību starp ģimeni un iestādi.
Izstrādāt kārtību darbam ar talantīgajiem izglītojamajiem.
Turpināt sadarbību ar Balvu Iekļaujošās izglītības atbalsta centra speciālistiem.



3.2.1. Izglītības iestādes informācija par rotaļnodarbību vērošanu:

	Pedagogu, kuru vadītās rotaļnodarbības tika vērotas, skaits un procentuāli no kopējā pedagogu skaita
	1.semestris
	2.semestris

	
	Skaits
	Procentuāli
	Skaits
	Procentuāli

	
	4
	100 %
	3
	75%



3.2.2. Secinājumi par rotaļnodarbību vērošanā iegūtajiem datiem un informāciju:
Rotaļnodarbību kvalitātes novērtēšanā ievāktie dati liecina, ka 95% pedagogu plāno un vada mūsdienīgas, kvalitatīvas, efektīvas rotaļnodarbības, daudz izmanto IT – Photon robotu, QR kodus, Bee-Bot robotu, planšeti, pielieto daudzveidīgas mācību metodes – eksperimentus, STEM aktivitātes. 100% pedagogu dalījās savā labajā praksē valodu un kultūras izpratnes un pašizpausmes mākslā mācību jomās 25.03.2026. iestādes organizētajā pirmsskolas mācību jomas metodiskajā dienā “Metožu un paņēmienu dažādošana ikdienas mācību procesā, padarot to interesantāku un aizraujošāku”.

3.3.  Kvalitātes jomas “Kvalitatīvas mācības” kritērijs “Izglītības programmu īstenošana”
Pašvērtēšanā izmantotās kvalitātes vērtēšanas metodes: rotaļnodarbību vērošana, dokumentu analīze (VIIS, iestādes darba plāna izvērtējums), sarunas ar pedagogiem

	Stiprās puses
	Turpmākās attīstības vajadzības

	Iestādē informācijas ievadīšana un aktualizēšana Valsts izglītības informācijas sistēmā (VIIS) tiek veikta atbilstoši normatīvo aktu prasībām, to veic iestādes vadītāja. Informācija par iestādes īstenotajām pirmsskolas izglītības programmām, to īstenošanas vietu, pedagogu sastāvu un izglītojamo skaitu tiek ievadīta VIIS noteiktajos termiņos un tiek regulāri aktualizēta. Datu pareizība un savlaicīga atjaunošana tiek uzraudzīta, nodrošinot informācijas atbilstību faktiskajai situācijai iestādē. Dibinātāja tīmekļvietnē www.balvi.lv  ievietots iestādes  pašnovērtējuma ziņojums.
	VIIS dati tiek izmantoti arī iestādes ikgadējās statistikas atskaitēs un pašnovērtēšanas procesā, tādējādi veicinot pārskatāmu un kvalitatīvu izglītības procesa organizāciju.

	Īstenotā izglītības programma nodrošina izglītojamajiem nepieciešamās zināšanas, prasmes un kompetences. Izglītības saturs regulāri tiek izvērtēts un pilnveidots, nodrošinot tā aktualitāti un mūsdienīgumu. Pedagogi izmanto mūsdienīgas pedagoģiskās metodes.
	Programmas saturu papildināt ar radošām un pētnieciskām STEM aktivitātēm, integrējot digitālo pratību, ilgtspējīgu dzīvesveidu, veselīgu uzturu un drošības jautājumus atbilstoši izglītojamo vecumposmam.

	Iestādē 100% pedagogu ir vienota izpratne par īstenotās izglītības programmas mērķiem, uzdevumiem un īstenošanas principiem. Visi iesaistītie pedagogi aktīvi piedalās mācību procesa plānošanā, analizē rezultātus un kopīgi nosaka prioritātes izglītojamo attīstības veicināšanai. Izglītības programmas mērķi tiek sasaistīti ar izglītojamo individuālo attīstības tempu, prasmju pilnveidi un pašvadītas mācīšanās veicināšanu. Sistemātiski tiek izvērtēti izglītojamo ikdienas mācību sasniegumi, 2 reizes gadā aprakstoši. Mācību gada noslēgumā pedagoģiskās padomes sēdē tiek izvērtēta mācību satura apguves kvalitāte, par ko liecina pedagogu summatīvās vērtēšanas rezultātu apkopojumi ar sasniedzamo rezultātu apguves analīzi. 
	Paaugstināt visu iesaistīto mērķgrupu (īpaši vecāku) vienotu izpratni par izglītības programmas mērķiem un sasniedzamajiem rezultātiem 1-3 gadu laikā. 

	Lai nodrošinātu vienotu pieeju izglītības programmas īstenošanā, 100% pedagogi kopīgi izstrādā gada tematisko plānu, 1 reizi mēnesī kopīgi plāno mēneša temata mācību saturu un sasniedzamo rezultātu, vienojoties par darba formām, metodēm un izglītojamo sasniegumu vērtēšanas principiem, plāno audzināšanas darba aktivitātes. Sadarbība balstās uz atklātību, savstarpēju cieņu un pieredzes apmaiņu, kas sekmē vienotu pedagoģisko redzējumu un izglītības programmas īstenošanas kvalitāti. 
	Iestādes jaunajam pedagogam pilnveidot sadarbības prasmes ar kolēģiem.

	Iestādē organizētie mācību/ārpusrotaļnodarbību pasākumi ir pārdomāti, organizēti ar konkrētu mērķi un sasaucas ar audzināšanas prioritātēm. To, ka pasākumi ir interesanti, efektīvi, talantu attīstoši un lietderīgi, apliecina 100% anketēto vecāku, pirmsskolas izglītības programmu beidzot. Pasākumu vadīšanā piedalās pedagogi, tiek iesaistīti arī vecāki, kuri ir iecienījuši un augsti novērtējuši pasākumus, kas saistīti ar svētku atmosfēru, ģimeņu iesaisti un aktīvām nodarbēm – Miķeļdiena, Latvijas dzimšanas diena, Adventes pirmdienas, Ziemassvētki, Ģimenes diena. Iestādē atbildība par pasākumiem tiek deleģēta, pedagogi un izglītojamie aktīvi iesaistās to organizēšanā un īstenošanā.
	Ņemot vērā vecāku sniegto atgriezenisko saiti, pilnveidot pasākumu plānošanu, īpaši akcentējot ekskursijas un citas mācību aktivitātes ārpus ierastās vides, lai paplašinātu izglītojamo pieredzi un zināšanas.

	Mācību gada laiks tiek izmantots efektīvi un produktīvi, lai sasniegtu mācību mērķus, to apliecina iestādes darba plānojums un paveiktais šajā mācību gadā. Pedagogi izmanto diferencētās metodes, kas veicina izglītojamo pašvadītu mācīšanos un padara laika izmantošanu efektīvu un saturīgu. Ikmēneša  sanāksmes un pedagogu sadarbība nodrošina vienotu pieeju un konsekventu izglītības programmas īstenošanu. 
	Turpināt veicināt pieredzes apmaiņu starp kolēģiem un sekmēt metodisku inovāciju ieviešanu, lai nodrošinātu augstu izglītības programmas īstenošanas efektivitāti.

	Iestādei ir licencēta speciālās pirmsskolas izglītības programma izglītojamajiem ar garīgās attīstības traucējumiem. Šajā mācību gadā programmā nav izglītojamo, tādēļ tā netika īstenota.
	

	Notiek sadarbība ar dibinātāju iestādes darba mērķu noteikšanā un darbības kvalitātes izvērtēšanā. Veiktā izglītojamo ikdienas mācību sasniegumu analīze liecina, ka šajā mācību gadā izglītības programmas apguves noslēgumā dibinātāja uzdevums (90% ir apguvuši labi vai ļoti labi) ir izpildīts daļēji - 85%. 
	Kāpināt iestādes sniegtos pakalpojumus augstā kvalitātē, apzinoties lielo konkurenci Balvu pilsētā, kurā piedāvā līdzvērtīgas izglītības programmas.
Panākt izglītojamo mācību programmas apguves līmeni 90%.



3.4.  Kvalitātes jomas “Laba pārvaldība” kritērijs “Administratīvā efektivitāte”
Pašvērtēšanā izmantotās kvalitātes vērtēšanas metodes: sarunas ar mērķgrupām, dokumentu analīze (attīstības plāna, iestādes darba plāna izvērtējums) 

	Stiprās puses
	Turpmākās attīstības vajadzības

	Iestādē tiek īstenota datos balstīta iestādes darba plānošana, izglītības kvalitātes izvērtēšana un attīstības plānošana, iesaistot visas mērķgrupas. Attīstības plānošanas dokumentos tiek izmantoti kvantitatīvie un kvalitatīvie indikatori, kuri dod iespēju izvērtēt paveiktā darba kvalitāti, plānot pasākumus, kuri sekmīgi tiek īstenoti. Sasniedzamie rezultāti tiek izvirzīti konkrēti, tādējādi nodrošinot to izvērtēšanu, balstoties uz ievāktajiem datiem.
	Darba plānošanā ievērot cieņpilnu attieksmi pret katru izteikto priekšlikumu vai viedokli, tādā veidā veicinot labbūtību un piederību iestādei.

	Vadītājs mērķtiecīgi veido vienotu sistēmu, kādā tiek īstenota pedagogu savstarpējā mācīšanās, kopīga plānošana, pieredzes apmaiņa, profesionālās pilnveides kursos gūto atziņu ieviešana ikdienas mācību un audzināšanas darbā. Personāls ir stabils, profesionāls, mainība notiek tikai objektīvu iemeslu dēļ. Pedagogi kopīgi plāno izglītības satura apguvi, atspoguļojot to skolvadības sistēmā E-klase. 100% pedagogu ir piedalījušies pieredzes apmaiņā novada organizētajās pirmsskolas jomās metodiskajās dienās, dalījušies savā labajā praksē. Profesionālās kompetences pilnveides programmās gūtās atziņas tiek izmantotas ikdienas darbā. Pedagoģiskā procesa vērošanas dati liecina, ka tas šajā mācību gadā ir bijis sekmīgs, notiek atbilstoši vadlīnijām un mācīšanās inovācijām.
	

	Vadītājam ir plašas zināšanas un izpratne par iestādes finanšu un materiāltehnisko resursu efektīvu un taupīgu pārvaldību.
	Iesaistīt vecākus āra vides uzlabošanas darbos – sajūtu takas, smilšu kastes atjaunošanas darbi.



4. [bookmark: _heading=h.8pya4zx2zo62]Dibinātāja noteikto izglītības iestādes darbības mērķu un sasniedzamo rezultātu izpilde mācību gadā
	Izglītības programma (IP kods)
	Plānotais rezultatīvais rādītājs attīstības plānošanas perioda noslēgumā
	Rezultatīvais rādītājs mācību gadā

	Pirmsskolas izglītības programma (kods 01011111)
	1. Ne mazāk kā 85% aptaujāto pedagogu un vecāku apliecina, ka iestādes sniegtie pakalpojumi ir pieejami un kvalitatīvi.
	100% vecāku un pedagogu apliecina, ka iestādes sniegtie pakalpojumi ir pieejami un kvalitatīvi.

	
	2. Ne mazāk kā 90% izglītojamo ir labi un ļoti labi sagatavoti pamatizglītības uzsākšanai.
	85% izglītojamo ir labi un ļoti labi sagatavoti pamatizglītības uzsākšanai.

	
	3. Rotaļnodarbību kvalitātes novērtēšanā ievāktie dati liecina, ka 95% pedagogu plāno un vada mūsdienīgas, kvalitatīvas, efektīvas rotaļnodarbības.
	95% pedagogu plāno un vada mūsdienīgas, kvalitatīvas, efektīvas rotaļnodarbības


5. [bookmark: _heading=h.ouviyh15rdc7]Informācija par nozīmīgākajiem īstenotajiem projektiem

	Projekta nosaukums
	Projekta ieguvumi

	SIA “ZAAO” Dabas un tehnoloģiju parka “Urda” 2025./2026.  m.g. vides akcija “Mazais komposts-plašā pasaule”
	Informē un izglīto izglītojamos un pedagogus par bioloģisko atkritumu kompostēšanas nozīmi, veicinot praktisku rīcību – komposta kastu izvietošanu un lietošanu iestādes teritorijā (izvietotas 2 komposta tvertnes), rosina pētnieciskas un radošās aktivitātes saistībā ar kompostēšanu, veicina izglītojamo izpratni par bioloģisko atkritumu apriti dabā.



6. [bookmark: _heading=h.5t2xhsue6wcb]Informācija par izglītības iestādes vadītāja profesionālās darbības ārējā novērtēšanā norādīto uzdevumu izpildi 

	Norādītais uzdevums
	Izpilde

	Iestādes vadītājas profesionālās darbības novērtēšanā norādītie uzdevumi ir izpildīti.
	



7. [bookmark: _heading=h.hhm7e847u2gd]Citi sasniegumi
7.1.  Izglītības iestādes informācija par izglītojamo sniegumu monitoringa darbā:
	 
 
	Valodu MJ
	Matemātikas MJ
	Dabaszinātņu MJ
	Sociālā un pilsoniskā MJ

	Bērzkalnes PII
(3) 
	S
	T
	A
	P
	S
	T
	A
	P
	S
	T
	A
	P
	S
	T
	A
	P

	
	-
	33,3%
	0
	66,7%
	-
	33,3%
	0
	66,7%
	-
	33,3%
	33,3%
	33,3%
	-
	0
	33,3%
	66,7%


Kopumā monitoringa darba rezultāti ir labi, īpaši sociālajā un pilsoniskajā mācību jomā. Turpmākajā darbā vērst pedagogu uzmanību uz rakstīto burtu pareizrakstību, pareiziem burtu savienojumiem, izglītojamo lasītprasmes, tekstpratības un stāstītprasmes pilnveidošanu.

7.2.  Secinājumi par izglītojamo sniegumu ikdienas mācībās:
Izglītojamie attīsta pamata prasmes atbilstoši vecumposmam – 1. un 2.posma izglītojamajiem augstāki rezultāti ir tehnoloģiju un veselības un fiziskās aktivitātes mācību jomās, kas saistās ar izglītojamo aktīvu iesaisti praktiskajās un kustību aktivitātēs, kā arī regulārām iespējām pilnveidot attiecīgās prasmes ikdienas mācību procesā, kas sekmē izglītojamo radošumu, sadarbību un pašvadītu mācīšanos. Valodas mācību jomā šajā vecumposmā attīstības līmenis ir zemāks, jo bērniem ir atšķirīgs valodas attīstības līmenis, daži vēl nerunā, valodas prasmju pilnveide ir ilgstošs process, kas norit individuālā tempā. Turpmāk nepieciešams mērķtiecīgi veicināt izglītojamo vārdu krājuma bagātināšanu, saziņas prasmes un valodas lietojumu ikdienas situācijās.
3.posma izglītojamo sasniegumi ikdienas mācībās ir progresā, jo “A” apguves līmenis ir dominējošais lielākajā daļā mācību jomu. Izglītojamie demonstrē vecumam atbilstošu un stabilu zināšanu, prasmju un attieksmju kopumu, spēj patstāvīgi darboties, sadarboties, izmantot iegūtās zināšanas dažādās dzīves situācijās. Informācijas tehnoloģiju, digitālo resursu nodrošinājums paplašina gan pedagogu, gan izglītojamo iespējas iegūt, analizēt informāciju, izglītošanas procesā iesaistās pedagogi, atbalsta personāls (logopēds) un vecāki. Lasītprasmes attīstībā nepieciešams turpināt sistemātisku individuālo darbu, dažādot mācību pieejas un nodrošināt logopēda atbalstu.

7.3.  Informācija par citiem sasniegumiem:

	Pasākums/aktivitāte
	Sasniegums

	Balvu novada Izglītības pārvaldes organizētais mazo talantu koncerts “Lote meklē talantus” 18.03.2026.
	Izglītojamie guva uzstāšanās pieredzi uz lielās skatuves.

	Mazo erudītu konkurss “Mazais prātnieks” 22.04.2026.
	Gūta vērtīga pieredze darboties komandā.

	Sadarbībā ar Bērzkalnes bibliotēku “Bērnu, jauniešu un vecāku žūrija 2025”
	Pateicība iestādes pedagogam. Veicināta izglītojamo interese par grāmatām, sekmētas lasītprasmes un klausīšanās prasmes,  rosinātas diskusijas par grāmatām un zīmētas ilustrācijas. 

	“Zaļās jostas” rīkotais pārstrādājamo materiālu vākšanas konkurss “Tīrai Latvijai” 
	Savākts un nodots 55,2 kg izlietoto bateriju.

	Dalība SIA “Jūrmalas Mežaparki” bērnu rotaļu laukumu zīmējumu konkursā “Mans sapņu rotaļu laukums”.
	Iestādes aktīva dalība konkursā – balsošana, video filmēšana.




[bookmark: _heading=h.u3znepbim8ow]Izglītības iestādes vadītājs/-a:                                                                                                                            Inta Korlaša
                                                                                             
                                                                                               (paraksts)*                                                                                           (vārds, uzvārds)

*Šis dokuments ir parakstīts ar drošu elektronisko parakstu un satur laika zīmogu

*Šis dokuments ir parakstīts ar drošu elektronisko parakstu un satur laika zīmogu

